open-index/open-wikipedia-markdown huggingface dataset:
Երիշատ

**Երիշատ**, գյուղ Մեծ Հայքի Վասպուրական աշխարհի Աղիովիտ գավառում, իսկ ապա գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 8-10 կմ հյուսիս, Զելանդերե (Զելան, հնում Աղի) գետի ափին։

## Պատմություն
Երիշատի մոտ գտնվող ձորում Լենկթեմուրի արշավանքներից ապաստանել էին բազմաթիվ բնակիչներ։ Ավելի ուշ ժամանակներում գյուղը բաժանվում է երկու թաղերի՝ Իրիշատ Ներքին և Իրիշատ Վերին, որոնք հետագայում դառնում են գյուղեր։ Գյուղը գոյություն է ունեցել մինչև Մեծ եղեռնը։

## Բնակչություն
1910-ական թվականներին ուներ 66 տուն քուրդ և 25 տուն հայ բնակիչ։

## Տնտեսություն
Բնակչության հիմնական զբաղմունքը հողագործություն, այգեգործությունն ու անասնապահությունն էր։ Հայերը նաև զբաղվում էին տառեխի որսով։

## Պատմամշակութային կառույցներ
Գյուղում կա հին ավերված բերդ, որի պատճառով երբեմն բնակավայրն կոչում են բերդաքաղաք։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կուտուզովի բուլվար

**Կուտուզովի բուլվար**, վիբորգյան միակ փողոցը, որը ունի  բուլվարի կարգավիճակ։ Այն սկսվում է Կամեննի նրբանցքից և շարունակվում մինչև Ալեքսանդր Նևսկու փողոց։ Բուլվարին սահմանակից են Դպրոցական հրապարակը, Զբոսայգու և Երիտասարդական պուրակները։

## Պատմություն
մինի|ձախից|270px|1861 թվականի հատակագիծի վրա հստակ երևում է բուլվարների շղթան
Տարածքը, որի վրա գտնվում է բուլվարը, քաղաքից դուրս էր մինչև 1860-ական թվականները։ Մեծ մասամբ այն պատկանում էր Պետերբուրգի արվարձանին և Վիբորգի անկանոն փայտե շինություններով արվարձանին։ 1861 թվականին Վիբորգի նահանգային հողաշինարար Բերնդտ Оտտո Նյուլմանի կողմից մշակվեց քաղաքային հատակագիծ, որով նախատեսվում էր քանդել Եղջյուրավոր ամրոցի հնացած ամրությունները և ձևավորել նոր ուղիղ փողոցների ցանց, որոնք բաժանում էին նախկին արվարձանի տարածքը ուղղանկյունաձև տեղամասերի։  Ըստ հատակագծի՝ հին և նոր քաղաքային թաղամասերը շրջապատված էին բուլվարների շղթայով, որն ընդգրկում էր ժամանակակից Լենինի անվան զբոսայգին, Վիբորգյան գնդերի հրապարակը, Սադովայա փողոցը, Կուտուզովի բուլվարը և Պերվոմայսկայա փողոցը։ Սակայն Սանկտ Պետերբուրգի արվարձանի հին փայտե տների քանդումը և  սեփականատերերի  հողամասերի սահմանների վերաբաշխումը երկար տարիներ տևեց, ապագա բուլվարի կառուցապատումը սկսվեց 19-րդ դարի վերջից, իսկ կանաչապատ տարածքների ձևավորումը` 20-րդ դարի սկիզբին։ Նոր Կուլլերվո (,  - Կուլերովսկայա)  փողոցի երկու կողմերում տնկվեցին  լորենու ծառեր, իսկ փողոցը կոչվեց ի պատիվ կարելա -ֆիննական «Կալեվալա» էպոսի ողբերգական կերպարի։

Խորհրդա-ֆիննական պատերազմների արդյունքում (1939-1944) քաղաքի ամենագեղեցիկ փողոցներից մեկը վերանվանվեց բուլվար և կոչվեց Ռուսական  Ֆինլանդիայի զորքերի հրամանատար Միխայիլ Կուտուզովի անունով, ով 1795-1802 թվականներին, տարբեր ժամանակաշրջաններում չորս տարուց ավելի բնակվել էր  այդտեղ և զբաղեցրել Վիբորգի գլխավոր նահանգապետի պաշտոնը։

Բուլվարի կառուցապատումը, որը կազմավորվել է 20-րդ դարի ընթացքում, հիմնականում իրենից ներկայացնում է բազմաբնակարան բնակելի շենքերի շարք, որոնք պատկանում են տարբեր ոճերի և ուղղությունների, այդ թվում նեոգոթական, մոդեռնիստական, ֆունկցիոնալիզմի և խորհրդային ճարտարապետության։ Բուլվարում տեղակայված շենքերից շատերը ներառված են մշակութային ժառանգության օբյեկտների գրանցամատյանում` որպես ճարտարապետական հուշարձաններ։

2008 թվականից՝ Վիբորգի ամբողջ տարածքը միկրոշրջանների բաժանվելուց հետո, Կուտուզովի բուլվարը ընդգրկվեց քաղաքի Կենտրոնական միկրոշրջանի կազմում։

## Պատկերասրահ

Выборгская школа № 11.jpg|Ֆիննական նոր համատեղ ուսումնարան
Vyborg KutuzovBoulevard47 006 8469.jpg|Վիբորգի հրշեջ դեպո
Скамейки в сквере Молодёжи.jpg|Երիտասարդության հրապարակում
Vyborg LeningradskoyeHighway15 006 8451.jpg|Մասսինենի տունը 


## Գրականություն
* 
* 
* 
* 

## Ծանոթագրություններ

Կատեգորիա:Վիբորգի զբոսայգիներ
Կատեգորիա:Վիբորգի փողոցներ
Նեֆերտեմ

**Նեֆերտեմ** (, , հավանաբար նշանակել է «գեղեցիկը, որը փակվում է» կամ «այն մեկը, որը չի փակվում», գրվել է նաև **Նեֆերտում** կամ **Նեֆեր-տեմու**), լոտոսի ծաղիկ, որը Հին Եգիպտոսի դիցաբանության մեջ աշխարհի ստեղծման ժամանակ առաջացել է նախնական ջրերից։

Նեֆերտեմը ներկայացրել է և՛ արևի առաջին շողը, և՛ եգիպտական կապույտ լոտոսի ծաղկի հաճելի բույրը, և ստեղծվել է նախնական ջրերից՝ եգիպտական կապույտ ջրաշուշանի մեջ։ Նեֆերտեմի տիտղոսներից էին՝ «Նա, ով գեղեցիկ է» և «Արեգակի ջրաշուշանը», իսկ Մեռյալների գրքում ասվումէր․

Նեֆերտեմը համարվել է Պտահ արարիչ աստծո որդին, իսկ նրա մայր համարվել են աստվածուհիներ Սեհմետն ու Բաստետը։ Արվեստում նա սովորաբար պատկերվել է որպես գեղեցիկ երիտասարդ տղամարդ՝ գլխի շուրջ կապույտ ջրաշուշանի ծաղիկներ։ Որպես Բաստետի որդի նա երբեմն պատկերվել է առյուծի գլխով կամ որպես թիկնած առյուծ կամ կատու։ Հին եգիպտացիները հաճախ կրել են նրա փոքրիկ արձանիկները որպես հաջողության հմայիլներ։

Հայտնաբերվել է Նեֆերտեմի գլխով արձանիկ, որը պատկերում է Թութանհամոնին երեխա ժամանակ։

## Պատկերասրահ

Պատկեր:Egyptian - Nefertem - Walters 541972.jpg|Նեֆերտեմ, Ուոլտերսի գեղարվեստի թանգարան
Պատկեր:Nefertoum E3502 mp3h8834.jpg|Նեֆերտեմի արձանիկը մոտիկից


## Ծանոթագրություններ

## Հետագա ընթերցանություն
* 

Կատեգորիա:Աստվածներ այբբենական կարգով
Կատեգորիա:Արևի աստվածներ
Կատեգորիա:Բնության ոգիներ
Կատեգորիա:Բույսեր դիցաբանությունում
Կատեգորիա:Եգիպտական աստվածներ
Կատեգորիա:Կրոնը Հին Եգիպտոսում
Կատեգորիա:Հին Եգիպտոսի դիցաբանություն
Քիրան Բադլու

**Քիրան Բադլու** (, ), հոլանդացի մարզիկ (վինդսերֆինգ), 2020 թվականի Օլիմպիական խաղերի չեմպիոն, աշխարհի եռակի չեմպիոն, Եվրոպայի կրկնակի չեմպիոն RS:X դասում։

## Կենսագրություն
Մանուկ հասակում ծնողների և քրոջ հետ ապրել է Բոնեյրե կղզում, որտեղ էլ առաջին անգամ իմացել է վինդսյորֆինգի մասին, որով զբաղվել սկսել է 10 տարեկանում։

2016 թվականին Էյլաթում առաջին անգամ մասնակցել է աշխարհի առաջնությանը RS:X դասում՝ գրավելով երրորդ տեղը։ 2018 թվականին Օրհուսում կայացած աշխարհի առաջնությունում դարձել է երկրորդը՝ պարտվելով միայն օլիմպիական կրկնակի չեմպիոն Դորիան վան Ռեյսելբերգին։ 2019 և 2020 թվականների  աշխարհի առաջնություններում Բադլուն ոսկու համար պայքարում հաղթել է վան Ռիսելբերգին։ 2020 թվականի հոկտեմբերին մասնակցել է iQFoil միջազգային խաղերին։ 2021 թվականին Կադիսում Բադլուն երրորդ անգամ անընդմեջ հաղթել է աշխարհի առաջնությունում։

2020 թվականի Տոկիոյի Օլիմպիական խաղերում Քիրանը առաջատար է եղել RS:X դասում՝ հաղթելով 12 նախնական մրցումներից 5-ում և միայն մեկ անգամ իջնելով հինգերորդ տեղից (25 մրցակիցների թվում)։ Մեդալների մրցավազքում 2021 թվականի հուլիսի 31-ին նա դարձել է երկրորդը և միավորների ընդհանուր քանակով վստահորեն գրավել առաջին տեղն ու նվաճել ոսկին։

## Ծանոթագրություններ

## Արտաքին հղումներ
* Քիրան Բադլուի կայքը

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Աշխարհի չեմպիոններ
Կատեգորիա:Դանիացի վինդսերֆերներ
Կատեգորիա:Հոլանդացի առագաստանավորդներ
Իգոր Վովկովինսկի

**Իգոր Վովկովինսկի** (), ուկրաինական ծագում ունեցող ամերիկացի դերասան։

Հայտնի է իր բարձր հասակով` 234,5 սմ։ Հիշատակվել է Գինեսի ռեկորդների գրքում։ 1989 թվականին նա արտագաղթել է ԱՄՆ, որտեղ էլ հռչակի է արժանացել։
Վոլկովինսկին մահացել է 38 տարեկան հասակում, սրտի կաթվածից՝ 2021 թվականի օգոստոսի 20-ին։

## Կենսագրություն
Իգոր Վովկովինսկին ծնվել է 1982 թվականի սեպտեմբերի 18-ին Վիննիցայի մարզի Բար քաղաքում։ 1989 թվականին իր մոր՝ Սվետլանայի և ավագ եղբոր՝ Օլեգի հետ, նա արտագաղթեց ԱՄՆ (Ռոչեսթեր, Մինեսոտա)։ Հենց այնտեղ էլ նրանց հաջողվել է միջոցներ հայթայթել վիրահատության և բուժման համար, ինչը այն ժամանակ Իգորին անհրաժեշտ էր։ Այդ ժամանակ նա  ուներ 182 սմ հասակ և կշռում էր ավելի քան 90 կգ։

2010 թվականին նա ճանաչվել է որպես ԱՄՆ ամենաբարձրահասակ բնակիչ։

Հանրաճանաչություն ձեռք բերելուց հետո նա հանդես է եկել որպես Բարաք Օբամայի «մեծ» աջակից 2012 թվականի նախընտրական արշավների ժամանակ։

Իգոր Վովկովինսկիին համաշխարհային ճանաչում ստացավ այն բանից հետո, երբ նա գրկած բեմ բարձրացրեց «Եվրատեսիլ 2013»-ի մասնակից Զլատա Օգնևիչին։

## Ֆիլմագրություն

## Ծանոթագրություններ

## Արտաքին հղումներ
* Сайт Игоря Вовковинского
* 6 amazing photos of Igor Vovkovinskiy
* «For tallest US man, the shoes finally fit (all $15K worth)» from msnbc.com

Կատեգորիա:Ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Դերասաններ այբբենական կարգով
Կատեգորիա:Ուկրաինացի դերասաններ
Արմելլա Շաքարյան

**Արմելլա Ռուբենի Շաքարյան** (), Մեքսիկայի Միացյալ Նահանգներում Հայաստանի Հանրապետության արտակարգ և լիազոր դեսպան (27.01.2021):

## Կենսագրություն
Արմելլա Շաքարյանը ծնվել է 1972 թվականի մայիսի 10-ին, Երևանում։ 1990-1996 թվականներին սովորել է Երևանի պետական համալսարանի ռոմանագերմանական բանասիրության ֆակուլտետում, 2000 թվականին ուսանել է Ֆլեթչերի իրավունքի և դիվանագիտության դպրոցում (Բոստոն, ԱՄՆ), 2005 թվականին՝ Դիվանագիտական ուսումնասիրությունների ինստիտուտում (Կահիրե, Եգիպտոս)։

1995-1997 թվականներին Երևանի նախագծային ինստիտուտում եղել է թարգմանիչ, 1997-1999 թվականներին՝ ՀՀ ԱԳՆ Ամերիկյան երկրների վարչության ԱՄՆ-ի և Կանադայի բաժնի կցորդ, 1999-2000 թվականներին՝ ՀՀ ԱԳՆ Ամերիկյան երկրների վարչության ԱՄՆ-ի և Կանադայի բաժնի 3-րդ քարտուղար, 2001-2004 թվականներին՝ Լոս Անջելեսում ՀՀ գլխավոր հյուպատոս, 2004-2006 թվականներին՝ ՀՀ ԱԳՆ միջազգային կազմակերպությունների վարչության ՄԱԿ-ի բաժնի 2-րդ քարտուղար, 2006-2010 թվականներին՝ ԱՄՆ-ում ՀՀ  հյուպատոս, 2013-2015 թվականներին՝ ՀՀ ԱԳՆ միջազգային կազմակերպությունների վարչության ՄԱԿ-ի բաժնի 1-ին քարտուղար, 2015-2018 թվականներին՝ Լոս Անջելեսում ՀՀ գլխավոր հյուպատոսության 1-ին քարտուղար, 2018-2021 թվականներին՝ ՀՀ ԱԳՆ Ամերիկյան երկրների վարչության ԱՄՆ-ի և Կանադայի բաժնի վարիչ։ 2021 թվականի հունվարի 27-ին ՀՀ նախագահի հրամանագրով նշանակվել է Մեքսիկայի Միացյալ Նահանգներում Հայաստանի Հանրապետության արտակարգ և լիազոր դեսպան (նստավայրը՝ Մեխիկո)։  2021 թվականի օգոստոսի 24-ին, համատեղության կարգով, նշանակվել է Կոստա Ռիկայի Հանրապետությունում, Պանամայի Հանրապետությունում, Նիկարագուայի Հանրապետությունում, Գվատեմալայի Հանրապետությունում, Էլ Սալվադորի Հանրապետությունում և Բելիզում Հայաստանի Հանրապետության արտակարգ և լիազոր դեսպան (նստավայրը՝ Մեխիկո)։

Տիրապետում է ռուսերեն, անգլերեն լեզուներին։

Ունի երեք երեխա։

## Ծանոթագրություններ

Կատեգորիա:Հայ դիվանագետներ
Կատեգորիա:ԵՊՀ շրջանավարտներ
Կատեգորիա:Քաղաքացիական պայմանագիր կուսակցության անդամներ
Կատեգորիա:Հայ բանասերներ
Կատեգորիա:Կին դեսպաններ
Կատեգորիա:21-րդ դարի հայ քաղաքական գործիչներ
Կատեգորիա:Հայ քաղաքական գործիչներ
Կաղամարի խաղ

«**Կաղամարի խաղ**» (, ), հարավկորեական դրամա սերիալ գոյատևման մասին, որը գրվել և նկարահանվել է ռեժիսոր Հվան Դոնհյուքի կողմից։ Սերիալը բաղկացած է ինը սերիաներից։ Թողարկվել է 2021 թվականի սեպտեմբերի 17-ին Նեթֆլիքսում։

## Սերիաներ

## Սյուժե
456 մարդ, որոնք իրենց կյանքում ունեցել են ֆինանսական դժվարություններ, հրավիրվում են մասնակցելու խորհրդավոր գոյատևման խաղի։ Մասնակցելով ավանդական մանկական խաղերի շարքին, որոնք սակայն մահացու են, նրանք իրենց կյանքը վտանգի տակ են դնում 45,6 միլիարդ վոն (38,5 միլիոն ԱՄՆ դոլար) մրցանակի համար, որը ստանալու է միայն խաղի վերջին հաղթողը։

## Դերերում

* Լի Չոնջե՝ Սոն Գիհուն (No. 456)
: Վարորդ և խաղամոլ։ Նա ապրում է իր մոր հետ, ամուսնալուծված է կնոջ հետ և փորձում է աջակցել դստերը ֆինանսապես։ Նա մասնակցում է խաղին, որպեսզի վերադարձնի իր պարտքերը։
* Փաք Հեսու՝ Չո Սանու (No. 218)
: Նա սովորել է Սեուլի ազգային համալսարանում և խաղում հայտնվել է իր հաճախորդներից գումար գողանալու պատճառով։
* Վի Հա Ջուն՝ Հվան Ջունհո
: Ոստիկանության սպա, որը մտնում է խաղի մեջ իր կորած եղբորը գտնելու համար։
* Օ Յանսու՝ Օ Իլնամ (No. 001)
: Ծեր տղամարդ, որն ունի գլխուղեղի ուռուցք և նախընտրում է խաղալ խաղն ու մեռնել քան սպասել իր մահվանը դրսում։
* Հո Յոն Չոն՝ Քան Սեբյոկ (No. 067)
: Հյուսիսկորեացի փախստական, որը մտնում է խաղի մեջ բրոքերին վճարելու համար, որը կվերադարձնի իր ընտանիքի անդամներին Հյուսիսային Կորեայից։
* Հո Սոնթե՝ Չան Դեքսու (No. 101)
: Գանգստեր, որը մասնակցում է խաղին իր պարտքերը վճարելու համար։
* Քիմ Չուրեն՝ Հան Մինյո (No. 212)
: Խորհրդավոր և մանիպուլյատիվ կին, որը պնդում է, որ նա աղքատ միայնակ մայր է։
* Թրիփաթի Անուփամ՝ Աբդուլ Ալի (No. 199)
: Օտարերկրացի աշխատող մարդ, որը Պակիստանից է, մասնակցում է խաղին իր ընտանիքը պահելու համար, երբ նրան բոսը ամիսներով հրաժարվում է վճարել իր աշխատանքի համար։
* Յու Սոնջու՝ Բյոնգի (No. 111)
: Բժիշկը, որը գաղտնի աշխատում է պահակների խմբի հետ, որոնք վաճառում են մահացած մասնակիցների օրգանները, իսկ դրա դիմաց նրանք բժշկին պատմում են մյուս խաղերի մասին։
* Լի Յումի՝ Ջիյոն (No. 240)
: Երիտասարդ աղջիկ, որը դուրս է եկել բանտից իր դաժան հոր սպանությունից հետո։

## Ծանոթագրություններ

## Արտաքին հղումներ
* Կաղամարի խաղը հայերեն թարգմանությամբ [ սեզոն 1  | սեզոն 2  ]

Կատեգորիա:2021 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական դրամա հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:Կաղամարի խաղ
Ֆարիդ Գայիբով

**Ֆարիդ Ֆազիլ օկլի Գայիբով** (, ), ադրբեջանցի պետական գործիչ, Ադրբեջանի Հանրապետության երիտասարդների և սպորտի նախարար։

## Կենսագրություն
Ֆարիդ Գայիբովը ծնվել է 1979 թվականի ապրիլի 24-ին Բաքու քաղաքում։

## Կրթություն
Ֆարիդ Գայիբովը 1995 թվականին ավարտել է Բաքվի թիվ 1 միջնակարգ դպրոցը։ Նույն թվականին նա ընդունվել է Ադրբեջանի Հանրապետության Նախարարների կաբինետին առընթեր Ադրբեջանի ժողովրդական տնտեսության կառավարման ինստիտուտի բիզնեսի կազմակերպման և կառավարման ֆակուլտետ։

1999 թվականին ստացել է բակալավրի, իսկ 2001 թվականին՝ մագիստրոսի աստիճան։

## Ընտանիք
Ամուսնացած է, ունի երկու որդի և մեկ դուստր։

## Գիտական գործունեություն
2014 թվականին ստացել է մանկավարժության դոկտորի կոչում Լեսգաֆտի անվան պետական ֆիզիկական կուլտուրայի, սպորտի և առողջության համալսարանից (Սանկտ Պետերբուրգ, Ռուսաստան)։ 2021 թվականին նա ընդունվել է XXIV MEMOS գործադիր մագիստրոսական ծրագրին (սպորտային կազմակերպությունների կառավարման գործադիր մագիստրոս)։ Ծրագիրն աջակցվում է Միջազգային օլիմպիական կոմիտեի, Օլիմպիական համերաշխության և Եվրոպական օլիմպիական կոմիտեների կողմից։

## Աշխատանքային գործունեություն
* 2000-2001 թվականներին աշխատել է ԱՀ պետական նավթային ընկերության «Բալխանինեֆտ» նավթի և գազի արդյունահանման վարչության պահեստում։
* 2001-2003 թվականներին աշխատել է որպես տնտեսագետ ԱՀ պետական նավթային ընկերության «Բալխանինեֆտ» նավթի և գազի արտադրության վարչության պլանավորման բաժնում։
* 2003-2005 թվականներին աշխատել է որպես Ադրբեջանի մարմնամարզության ֆեդերացիայի (AGF) սպորտի և լոգիստիկայի մենեջեր։
* 2005-2006 թվականներին աշխատել է որպես Ադրբեջանի մարմնամարզության ֆեդերացիայի գլխավոր տնօրեն։
* 2006 թվականին նա ընտրվել է ֆեդերացիայի գլխավոր քարտուղար։
* 2006–2007, 2008–2009 և 2013–2014 թվականներին եղել է Բաքվում կայացած Գեղարվեստական մարմնամարզության Եվրոպայի 3 առաջնությունների տեղական կազմկոմիտեների գործադիր տնօրենը (2007, 2009, 2014)։
* 2008 թվականին նա ընտրվել է Մարմնամարզության միջազգային ֆեդերացիայի (FIG) խորհրդի անդամ ՛ ֆեդերացիայի 77-րդ համագումարում (հոկտեմբերի 17-19, Հելսինկի, Ֆինլանդիա) (2008–2012)։
* 2013 թվականին Պորտորոյում (դեկտեմբերի 6-7, Սլովենիա) մարմնամարզության եվրոպական միության 25-րդ համագումարում նա ընտրվել է միության փոխնախագահ։
* Նա 2013 թվականից Ազգային օլիմպիական կոմիտեի անդամ է։
* Ադրբեջանի նախագահի 2021 թվականի սեպտեմբերի 7-ի հրամանագրով՝ Ֆարիդ Գայիբովը նշանակվել է երիտասարդության և սպորտի նախարար։

## Ծանոթագրություններ
Սյուզեն Քեր

**Սյուզեն Քեր** (, ), ամերիկացի դերասանուհի և գրաֆիկական դիզայներ, որը 1980-ական թվականներին ստեղծել է Էփլ Մակինտոշի, Windows-ի, IBM OS/2-ի արտաքին տեսքի տարրերից շատերը։ NeXT Computer-ի համահիմնադիր և Սթիվ Ջոբսի ստեղծած ընկերության ստեղծագործական տնօրեն 1985 թվականից՝ նրա՝ Apple Computer-ից հեռանալուց հետո։

## Կենսագրություն
Քերը ծնվել է 1954 թվականին Իթակայում՝ Նյու Յորքում, ֆիզիկոս Ջորդինա Քերի քույրն էր։ Արվեստի բակալավրի աստիճան և *summa cum laude (*լատինական մրցանակ*)* է ստացել *Mount Holyoke College*-ում 1975 թվականին և փիլիսոփայության դոկտորի աստիճան՝ Նյու Յորքի համալսարանում 1978 թվականին, ինչից հետո տեղափոխվել է Սան Ֆրանցիսկո, որտեղ աշխատել է արվեստի թանգարանում։

## Apple Computer Inc
thumb|300px

Քերին *Apple* է հրավիրել նրա դպրոցական ընկեր Էնդի Հերցֆելդը 1982 թվականին։ 1983 թվականի հունվարին միացել է մշակողների խմբին և այստեղ աշխատել գրեթե չորս տարի։ Apple-ի համար այդ տարիներին նրա արած նշանակալից աշխատանքներից էին  Chicago, Geneva, Clarus the Dogcow, Happy Mac տառատեսակները և Apple-ի ստեղնաշարերի վրա *Command* ստեղնի համար նկարը։

## Apple-ից հետո
Լքելով Apple-ը՝ Քերը աշխատանքի է տեղավորվել *NeXT*-ում։ Ավելի ուշ դարձել է հաջողակ անկախ գրաֆիկական դիզայներ և աշախատել այնպիսի հաճախորդների հետ, ինչպիսիք են Microsoft-ը և IBM-ը։ Նրա՝ Microsoft-ի համար նախագծերի թվում էին «Կոսինկա» թղթախաղերի կապուկը և Windows 3.0-ի դիզայնի շատ տարրեր։ IBM համար նա պատրաստել է OS/2 Warp-ի նշանները և տարրերի դիզայնը, Eazel  համար՝ Nautilus ֆայլային մենեջերի նշանները։

## Ծանոթագրություններ

Կատեգորիա:Ամերիկացի դիզայներներ
Կատեգորիա:Նկարիչներ այբբենական կարգով
Միշել Բորտ

**Միշել Բորտ** (, ), կինոյի և հեռուստատեսության ամերիկացի դերասանուհի։ Առավել հայտնի է «Ասա, որ ինձ սիրում ես», «Մոռացվածները», «Հավայներ 5.0» և «Զինվորական հոսպիտալ» հեռուստասերիալներում խաղացած դերերով։

## Կենսագրություն
Միշելը ծնվել է 1978 թվականի օգոստոսի 19-ին Նյու Յորք քաղաքում, որտեղ անցկացրել է ողջ մանկությունը։ Միշելի իտալոամերիկուհի մայրը տան բարեկարգման բիզնեսի սեփականատեր է, իսկ հայրը՝ The New York Times-ի աշխատակից։ Նրանք ունեցել են երեք երեխա (Միշելն ունի երկու կրտսեր եղբայր)։ 2001 թվականին Բորտը ավարտել է Ուեսթչեսթեր (Նյու Յորք) շրջանի Փեյսի համալսարանը (), որտեղ ստացել է թատրոնի դերասանական վարպետության և պատմության բակալավրի աստիճան։

Ուսումն ավարտելուց հետո Միշելը մասնակցել է Նյու Յորքի մի քանի թատերական բեմադրություններին, իսկ հետո գնացել է Լոս Անջելես։ 2003-2006 թվականներին Բորտը բացառապես խաղացել է սարսափ ֆիլմերում։

2005 թվականին Միշելը խաղացել է «Ասա, որ ինձ սիրում ես» դրամատիկական սերիալի օդաչուի դերը, իսկ 2007 թվականին սկսել է առաջին եթերաշրջանի նկարահանումները։ Միշելը խաղացել է Ջեյմիի՝ սերիալում նկարագրվող երեք ամուսնական զույգերից ամենաերիտասարդի դերը, որը երիտասարդ մարդու հետ հարաբերություններում խճճվել է սեր և կիրք հասկացությունների միջև։ Ըստ «Թայմ» ամսագրի՝ «Ասա, որ ինձ սիրում ես» սերիալը 2007 թվականի լավագույն սերիալների վարկանիշում զբաղեցրել է 3-րդ տեղը։

2009 թվականին American Broadcasting Company-ի (ABC) համար Միշելը մասնակցել է «Մոռացվածները» հեռուստասերիալի նկարահանումներին, որում կատարել է Ճանաչում-Քենդես խմբի անդամի դերը։ 2010 թվականին Միշել Բորտը որպես կինոպրոդյուսեր առաջնաելույթ է կատարել «Ամեն ինչ կարող է տեղի ունենալ մահից առաջ» ֆիլմում։

## Ֆիլմագրություն

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Օգոստոսի 19 ծնունդներ
Կատեգորիա:Դերասանուհիներ այբբենական կարգով
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Կասելի պատկերասրահ

thumb|Կասելի պատկերասրահի շենքը XIX դարավերջին
**Հին վարպետների պատկերասրահ** (), Հեսսեն-Կասսելի կառավարիչների գեղարվեստական հավաքածու, որը 1956 թվականից ցուցադրվել է Կասելի Վիլհելմսհյոե պալատում։

## Նկարագրություն
Կասելի պատկերասրահի հպարտությունը այն սրահներն են, որոնք նվիրվել են XVII դարի հոլանդացի և ֆլամանդացի նկարիչներին՝ Ռեմբրանդին (ամենաամբողջական հավաքածուն Գերմանիայում), Ռուբենսին, Հալսին, Յորդանսին և Վան Դեյքին։ Նրանցից յուրաքանչյուրի աշխատանքների համար առանձին սրահ է հատկացվել։ Այդ աշխատանքների զգալի մասը Կասել է բերվել Վիլհելմ VIII-ի և նրա նախնիների կողմից։ Հավաքածուի գլուխգործոցներից են Դյուրերի Ելիզավետա Տուխերի դիմանկարը և Տիցիանի Ազնվականը զինվորական համազգեստով կտավը։

## Պատմություն
Իր հեղինակությամբ  XVIII—XIX դարերում պատկերասրահը համարվել է Բեռլինյան պատկերասրահի միակ մրցակիցը Գերմանիայի բողոքական տարածքներում։ Վեստֆալյան արքա Ժերոմ Բոնապարտը, ով Վիլհելմսհյոեն անվանափոխել է ի պատիվ իր եղբայր Նապոլեոնի, կործանել է այն։ Վիվան Դենոն կասելյան լավագույն նկարները տեղափոխել է Փարիզի Նապոլեոն թանգարան, որտեղից մի քանի նկար հաջողվել է Կասսել վերադարձնել միայն Կայսրության անկումից հետո՝ Յակոբ Գրիմի ջանքերի շնորհիվ։

Յակոբ Գրիմին չի հաջողվել վերադարձնել բոլոր նկարները, և մի քանիսը մնացել են կայսրուհի Ժոզեֆինայի Մալմեզոնի պալատում։ Կայսրուհու մահից անմիջապես հետո նրա երեխաները՝ Եվգենին և Գորտենզիան շտապեցին «ավար վերցված» արվեստի գործերը վաճառել ռուսական կայսր Ալեքսանդր I-ին, ով այդ պահին Փարիզում էր։ Այսպիսով՝ Կասելից Պետերբուրգի Էրմիտաժում հայտնվեցին Ռեմբրանդի «Խաչից իջեցում», Անդրեա դել Սարտոյի «Սուրբ ընտանիք», Լորենի «Օրվա ժամեր» և այլ ստեղծագործություններ։

1877 թվականին պատկերասրահի համար առանձին մասնաշենք է կառուցվել, որտեղ սկսել են ցուցադրվել XIX—XX  դարերի արվեստի գործեր։ Երկրորդ աշխարահամարտի ավարտից հետո այդ շինություն ավերվել է, սակայն ցուցանմուշները տեղափոխվել են Վիեննայի Արվեստի պատմության թանգարան, որտեղ դրանք մնացել են մինչև 1956 թվականը, երբ ավարտվել են Վիլհելմսհյոե պալատի վերականգնման աշխատանքները։ Հետաքրքիր է, որ 1930-ական թվականներինб երբ  Էրմիտաժը վաճառել է մի շարք հեղինակների գործեր,  հենց Կասելի թանգարանին է հաջողվել ձեռք բերել վան Դեյքի աշխատանքները։


Պատկեր:Albrecht Dürer - Portrait of Elsbeth Tucher - WGA06932.jpg|Դյուրեր, ԷլիզաբեթՏյուխերի դիմանկար
Պատկեր:Antonio Moro - Willem I van Nassau.jpg|Ա․ Մոր, Վիլհելմ Օրանացու դիմանկար
Պատկեր:Titian - Man in Military Costume - WGA22972.jpg|Տիցիան, Ռազմիկի դիմանկար
Պատկեր:Peter Paul Rubens-Die Krönung des Tugendhelden.jpg|Ռուբենս, Հերոսի թագադրումը
Պատկեր:Frans Hals - Peeckelhaeringh.jpg|Հալս, Ուրախ հարբեցող
Պատկեր:Rembrandt - Self-Portrait - WGA19206.jpg|Երիտասարդ Ռեմբրանդի դիմանկար
Պատկեր:Rembrandt, The Holy Family with a Curtain, 1646, Museum Schloss Wilhelmshöhe, Kassel.jpg|Ռեմբրանդ, Սուրբ ընտանիք
Պատկեր:Saskia von Uylenburgh im Profil (Rembrandt) 3.JPG|Ռեմբրանդ, Սասկիան կարմիր գլխարկով
Պատկեր:Rembrandt - Jacob Blessing the Children of Joseph - WGA19117.jpg|Ռեմբրանդ, Հակոբնն օրհնում է Հովհաննեսի զավակներին 
Պատկեր:Portrait of Andries de Graeff – Rembrandt.jpg|Ռեմբրանդ, Անդրեաս Գրաֆի դիմանկար


## Ծանոթագրություններ

## Արտաքին հղումներ
* Կասելի թանգարանների կայքէջ

Կատեգորիա:Գերմանիայի պատկերասրահներ
Նիկոլայ Բուլգանին

**Նիկոլայ Ալեքսանդրովիչ Բուլգանին** (, ), խորհրդային քաղաքական և ռազմական գործիչ, գեներալ-գնդապետ, ԽՄԿԿ ԿԿ քաղբյուրոյի անդամ (1948—1958), Խորհրդային Միության մարշալ (1948, տիտղոսից զրկվել է 1958 թվականին), ԽՍՀՄ Նախարարների խորհրդի նախագահ (1955-1958), առաջին տեղակալ 1950 թվականից, պատգամավոր 1947 թվականից, 1938-1944 թվականներին, սոցիալիստական աշխատանքի հերոս (1955)։

Եղել է նաև ԽՍՀՄ ժողովրդական կոմիսարների խորհրդի նախագահի տեղակալ։ Երեք անգամ (1938-1940, 1940-1945, 1958) ստանձնել է ԽՍՀՄ Պետական բանկի նախագահի պաշտոնը։ 1953-1955 թվականներին եղել է պաշտպանության, 1947-1949 թվականներին՝ ԽՍՀՄ զինված ուժերի նախարար։ 1937-1938 թվականներին՝ ՌՍՖՍՀ ժողովրդական կոմիսարների խորհրդի նախագահ։ ԽՍՀՄ 1-5-րդ գումարումների Գերագույն խորհրդի պատգամավոր (1937-1962)։

Եղել է Իոսիֆ Ստալինի մերձավորներից։

## Պարգևներ

## Ծանոթագրություններ

## Արտաքին հղումներ
* Նիկոլայ Բուլգանինի շիրիմը «Find a Grave» կայքում

Կատեգորիա:ԽՍՀՄ քաղաքական գործիչներ
Կատեգորիա:Խորհրդային ռազմական գործիչներ
Կատեգորիա:Խորհրդային Միության մարշալներ
Կատեգորիա:Գեներալ-գնդապետներ
Կատեգորիա:ԽՍՀՄ ԳԽ 4-րդ գումարման պատգամավորներ
Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:ԽՍՀՄ ԳԽ 3-րդ գումարման պատգամավորներ
Կատեգորիա:ԽՍՀՄ ԳԽ 5-րդ գումարման պատգամավորներ
Կատեգորիա:ԽՍՀՄ ԳԽ 1-ին գումարման պատգամավորներ
Կատեգորիա:ԽՄԿԿ 20-րդ համագումարի պատվիրակներ
Կատեգորիա:ԽՍՀՄ ԳԽ Ազգությունների խորհրդի 2-րդ գումարման պատգամավորներ
Կատեգորիա:ԽՍՀՄ ԳԽ Ազգությունների խորհրդի 3-րդ գումարման պատգամավորներ
Կատեգորիա:ԽՍՀՄ ԳԽ Ազգությունների խորհրդի 1-ին գումարման պատգամավորներ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:Ռուսաստանի քաղաքական գործիչներ
Կատեգորիա:ԽՄԿԿ անդամներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինյան մրցանակի դափնեկիրներ
Կատեգորիա:Ռուս գեներալներ
Կատեգորիա:Խորհրդային պետական գործիչներ
Կատեգորիա:Խորհրդային Միության հերոսներ
Կատեգորիա:ԽՄԿԿ(բ) 18-րդ համագումարի պատվիրակներ
Կատեգորիա:ԽՄԿԿ(բ) 17-րդ համագումարի պատվիրակներ
Կատեգորիա:Պաշտպանության նախարարներ
Կատեգորիա:ԽՍՀՄ ղեկավարներ
Կատեգորիա:Ռուսաստանի քաղաքացիական պատերազմի մասնակիցներ
Լեանդեր Իկոնեն

**Կարլ Լեանդեր Իկոնեն** (, ), Ֆինն մանկավարժ և հասարակական գործիչ, ճարտարապետ, էկլեկտիկական ուղղության ներկայացուցիչ։

## Կենսագրություն
Լեանդեր Իկոնենը ծնվել է փոստատարի ընտանիքում։ Սովորել է Կուոպիոյի ռեալական ուսումնարանում, 1883 թվականից աշխատել է որպես ճարտարապետ։ 1886-1898 թվականներին դասավանդել է Կուոպիոսկի արդյունաբերական ուսումնարանում։ Ամուսնանալով վիբորգցի գործարար Անդրեաս Վիկլունդի դստեր հետ, տեղափոխվել է Վիբորգ, որտեղ 1898-1918 թվականներին զբաղեցրել է Վիբորգի արդյունաբերական ուսումնարանի ռեկտորի պաշտոնը։ Նախագծել է տարբեր նշանակության շենքեր, այդ թվում՝ դպրոցներ, ձեռնարկություններ, բնակելի շենքեր։ Իկոնենը ճարտարապետական և մանկավարժական աշխատանքը համատեղել է Վիկլունդի շինարարական ձեռնարկություններում ձեռնարկատիրական գործունեության, ինչպես նաև լրագրողական աշխատանքի հետ (1896–1898 թվականներին եղել է «Savo-Karjala» թերթի խմբագրի տեղակալ, իսկ 1899-1900 թվականներին «Wiipuri» թերթի գլխավոր խմբագիր)։

Ակտիվ մասնակցություն է ունեցել քաղաքական և հասարակական գործունեությանը։ Ֆիննական կուսակցությունից ընտրվել է Ֆինլանդիայի Սեյմի պատգամավոր, աշխատել է Վիբորգի քաղաքային խորհրդում և գանձապետական պալատում, ղեկավարել է 1917 թվականին ստեղծված Կարելական քաղաքացիական միությունը։ 1918 թվականին՝ քաղաքացիական պատերազմի ժամանակ,  ձերբակալվել է Ֆինլանդիայի կարմիրգվարդիականների կողմից և գնդակահարվել Վիբորգի նահանգային բանտում։

Ճարտարապետի դուստրը՝ Էլլի Ինկերի Իկոնենը, ամուսնացել է ֆինն զորավար Աարնե Սիհվոյի հետ, որդին՝ Լաուրի Իկոնենը, կոմպոզիտոր է։

## Կառույցներ

009. Vyborg. House Wiklund.JPG|Բնակելի տուն (Վիբորգ, 1891)
495. Выборг.JPG|Նախկին ռուսական տարրական ուսումնարան (Վիբորգ, 1896)
Mannerheim tarkastaa paraatia.jpg|Նախկին ֆիննական համատեղ ուսումնարան (Վիբորգ, 1903)


## Գրականություն
* 

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Մահապատժի ենթարկված քաղաքական գործիչներ
Կատեգորիա:Վիբորգի ճարտարապետներ
Կատեգորիա:Ֆինն լրագրողներ
Կատեգորիա:Ֆինն հասարակական գործիչներ
Կատեգորիա:Ֆինն ճարտարապետներ
Կատեգորիա:Ֆինն մանկավարժներ
Կրըխլը (Ելիզավետպոլի գավառ)

**Կրըխլը**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում էր գավառի հյուսիս-արևելյան կողմում, Կովլար երկաթուղուց 10 կմ հյուսիս-արևելք, Կուրի աջ կողմում, համանանուն Կրըխլը գյուղից հարավ։

## Բնակչություն
1907-1908 թվականին գյուղն ունեցել է 202 հայ բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Օհայոյի համալսարան

**Օհայոյի համալսարան** (), ամերիկյան պետական հետազոտական համալսարան, գտնվում է Օհայո նահանգի Աթենս քաղաքում՝ 7,5 քառ. կմ կամպուսում։ Օհայոյի համալսարանը Ամերիկայի առաջին բուհն է, որը կազմավորվել է ԱՄՆ Կոնգրեսի ակտով, ինչպես նաև նախկին Հյուսիս-արևմտյան տարածքի առաջին համալսարանն է։ Այն նաև Միացյալ Նահանգների իններորդ ամենահին պետական համալսարանն է։

## Պատմություն
Օհայոյի համալսարանը պաշտոնապես ստեղծվել է 1804 թվականի փետրվարի 18-ին, երբ նրա կանոնադրությունը վավերացվել է նոր նահանգի գլխավոր ասամբլեայի կողմից։ Նրա հավաստիացումն իրականացել է Օհայոյի՝ ԱՄՆ-ում ընդգրկվելուց 11 ամիս անց։ Առաջին երեք ուսանողները համալսարան են ընդունվել 1809 թվականին։ Համալսարանն ավարտել է նրանցից երկուսը՝ ստանալով բակալավրի աստիճան 1815 թվականին։

## Նկարագրություն
Գլխավոր կամպուսում, որը գտնվում է Աթենսում, սովորում է ավելի քան 26 000 ուսանող, որոնք գալիս են գրեթե յուրաքանչյուր նահանգից և մոտ 100 երկրից։

Օհայոյի համալսարանն առաջարկում է բակալավրի ավելի քան 250 ուղղություն։ Մագիստրատուրայի մակարդակով համալսարանը տրամադրում է մագիստրոսի աստիճան իր հիմնական ակադեմիական ուղղությունների մեծ մասով։ Օհայոյի համալսարանը ամբողջովին հավատարմագրված է Քոլեջների ու դպրոցների հյուսիսային կենտրոնական ասոցիացիայի կողմից։ Ուսուցման բարելավման Կարնեգի հիմնադրամը Օհայոյի համալսարանը դասակարգում է որպես հետազոտական համալասարան (բարձր գիտահետազոտական մակարդակ) հիմնական դասակարգման կատեգորիայում։

Ֆուլբրայթի ծրագրի հաղթողների ընդհանուր թվաքանակով համալսարանը դասվում է այնպիսի համալսարանների շարքում, ինչպիսիք են Բոստոնի քոլեջը, Փրինսթոնի համալսարանը և Լոս Անջելեսի կալիֆոռնյան համալսարանը։

2014-2015 թվականներին Օհայոյի համալսարանը Կրթության և մշակույթի գործերի բյուրոյի կողմից ճանաչվել է խոշորագույնը այն ուսանողների թվով, որոնք ամերիկացի ուսանողների շրջանում Ֆուլբրայթի ծրագիր են ստացել։

## Ծանոթագրություններ

## Արտաքին հղումներ
* Պաշտոնական կայք
* :en:s:Collier's New Encyclopedia (1921)/Ohio, University of

Կատեգորիա:ԱՄՆ-ի համալսարաններ
Յոգայի միջազգային օր

**Յոգայի միջազգային օր,** ամենամյա տոն, նշվում է 2015 թվականից սկսած՝ հունիսի 21-ին։ Ընդունվել է ՄԱԿ-ի Գլխավոր Ասամբլեայի կողմից 2014 թվականին։

## Պատմություն
Հնդկաստանի վարչապետ Նարենդրա Մոդին դիմել է ՄԱԿ-ին՝ առաջարկելով հունիսի 21-ին նշել Յոգայի միջազգային օրը, քանի որ այն Հյուսիսային կիսագնդում տարվա ամենաերկար օրն է (ամառային արևադարձ) և առանձնահատուկ նշանակություն ունի աշխարհի շատ մասերում։

2014 թվականի դեկտեմբերի 12-ին ՄԱԿ-ի Գլխավոր ասամբլեան հունիսի 21-ը հռչակել է Յոգայի միջազգային օր։ Հնդկաստանի բանաձևը պաշտպանել են Գլխավոր ասամբլեայում ներկայացված բոլոր 175 պետությունները։

2015 թվականի հունիսի 21-ին յոգայի սիրահարների և մասնագետների համաշխարհային հանրությունը նշել է Յոգայի առաջին միջազգային օրը։ Մոսկվայում կենտրոնական միջոցառումը տեղի է ունեցել Սոկոլնիկի զբոսայգու փառատոնային հրապարակում։ Կազմակերպիչը Մոսկվայում Հնդկաստանի դեսպան Ջավախարլալ Ներուի անվան մշակույթի կենտրոնն էր։

Տոնը նշվում է աշխարհի ավելի քան 190 երկրում, այդ թվում՝ նաև Հայաստանում։

## Օրվա թեմա
* 2018 թվական - «Յոգան աշխարհի բարօրության համար»

## Ծանոթագրություններ

Կատեգորիա:ՄԱԿ-ի միջազգային օրեր
Կատեգորիա:Յոգա
Կատեգորիա:Պարսկական մշակույթ
Կատեգորիա:Տոն օրեր
Ֆիննական ռեալական լիցեյ (Վիբորգ)

**Ֆիննական ռեալական լիցեյ** (), միջնակարգ հանրակրթական հաստատություն, որը գոյություն է ունեցել Վիբորգում 19-րդ դարի վերջից մինչև 1923 թվականը։ Վիբորգի կենտրոնում (Սովետսկայա փողոց, 7) գտնվող նախկին լիցեյի շենքը ներառված է ճարտարապետական հուշարձանների ցանկում։

## Պատմություն
1860-ական թվականներին Ֆինլանդիայի Մեծ դքսությունում սկսվեց ֆիններեն լեզվի ներդրումը պաշտոնական գրագրությունում։ Դրանից հետո 1872 թվականին իրականացվեց ժողովրդական կրթության բարեփոխումները, ինչի արդյունքում շվեդական  և գերմանական կրթական հաստատությունների կարևորությունը նվազեց` ֆիննական դասական և ռեալական լիցեյների ցանցի ստեղծման շնորհիվ, որը համապատասխանում էր Ռուսական կայսրության գիմնազիաներին և ռեալական ուսումնարաններին։ Դրա հետ կապված, Վիբորգի նահանգային ճարտարապետ Յոհան Յակոբ Արենբերգի ղեկավարությամբ, որը նախընտրում էր նոր վերածննդի ոճը, Եղջյուրավոր ամրոցի ապամոնտաժված ամրությունների տեղում նոր քաղաքային կենտրոնի կառուցման ժամանակ, կայսր Ալեքսանդր III-ի հրամանագրով հարևան տարածքներում կառուցվեցին նոր ութամյա ուսումնական հաստատություններ տղաների համար՝ Վիբորգի դասական լիցեյը և Վիբորգի ռեալական լիցեյը (դասական լիցեյում ավելի մեծ ուշադրություն է դարձվել լատիներենի և հնագույն պատմությանը, իսկ ռեալական լիցեյում՝ կիրառական առարկաների ուսումնասիրությանը)։ Նմանատիպ ռուսական ուսումնական հաստատություն էր Վիբորգի ռեալական ուսումնարանը։ Ռեալական լիցեյի շենքը նախագծել է Յոհան Յակոբ Արենբերգը 1894 թվականին նոր վերածննդի ոճով` ֆլորենցիական պալացոյի օրինակով։ Վիթխարի քիվով եռահարկ շենքն առանձնանում է կիսաշրջանաձև պատուհաններով և վերին հարկի աղյուսով երեսապատմամբ։ Ըստ հետազոտողների՝ շենքը Արենբերգի ամենահայտնի աշխատանքներից է։ Նրա մյուս աշխատանքները գտնվում են հարևան թաղամասերում, ինչպիսիք են նահանգապետի տունը, փոստը և դասական լիցեյի մի քանի մասնաշենքեր։

Ֆիննական ռեալական լիցեյը շենքում տեղակայված էր մինչև 1923 թվականը, որից հետո այն փոխարինվեց կրկնակի լիցեյով (kaksoislyseo, ամենամեծ միջնակարգ ուսումնական հաստատությունը Վիբորգում 1918-1940), իսկ 1936-1939 թվականներին՝ երկրորդ ֆիննական կանանց գիմնազիան, որը փակվեց խորհրդա-ֆիննական պատերազմի հետևանքով (1939-1940)։

Հետպատերազմյան շրջանում շենքը հաջորդաբար զբաղեցրին տարբեր ուսումնական հաստատություններ, այդ թվում թիվ 1 գիշերօթիկ դպրոցը (1957-1979) և պիոներների տունը։ 1991 թվականից նախկին լիցեյը ընդգրկվել է Վիբորգի գիմնազիայի շենքերի համալիրի կազմում։

## Գրականություն
* 
* *Гусаров А. Ю.* Выборг. Прошлое и настоящее средневекового города. Путеводитель. — : Паритет, 2017. — 320 с. — ISBN 978-5-93437-434-2.
* 
* 

## Ծանոթագրություններ

## Արտաքին հղումներ
* Изображения здания лицея на «Виртуальном Выборге»
* Koivunen Pia: Yksityisestä sivistysinnosta valtion korkeakouluksi – Viipurin tyttökoulu 1921–1940

Կատեգորիա:1896 հիմնադրումներ
Կատեգորիա:Նեոռենեսանս ճարտարապետություն
Կատեգորիա:Ռուսաստանի մշակութային ժառանգության օբյեկտներ
Կատեգորիա:Վիբորգի կրթական հաստատություններ
Կատեգորիա:Վիբորգի ճարտարապետական հուշարձաններ
Կատեգորիա:Ֆինլանդիայի անհետացած կազմակերպություններ
Կրըխլը (Ելիզավետպոլի գավառ, Դյուզկըրըխլը)

**Կրըխլը**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ հետագայում Դյուզկըրըխլը անվանումով գյուղ Ադրբեջանական ՍՍՀ-ի Թովուզի շրջանում։

Բնակչության մասին տեղեկություններ հայտնի չեն։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Մայքլ Վլամիս

**Մայքլ Վլամիս** (, ), ամերիկացի դերասան և սցենարիստ, որն առավել հայտնի է «Ռոզուել, Նյու Մեքսիկո» հեռուստասերիալում կատարած Մայքլ Գերինի դերով։ Նկարահանվել է մի քանի կարճամետրժ ֆիլմերում։

## Վաղ կյանք և կրթություն
Ծնվել է 1990 թվականի մարտի 27-ին Իլինոյսի Չիկագո քաղաքում։ Տեղափոխվել է Կալիֆոռնիայի Չապմանի Համալսարան, որտեղ ստացել է բակալավրի աստիճան ձենարկատիրական ոլորտում։

## Կարիերա
Իր կարիերան սկսել է Modify Watches-ի մարքեթինգային հոլովակներում։ Հեռանալուց հետո դեբյուտ է կատարել «Նոր աղջիկ» հեռուստասերիալում և սկսեց նկարահանվել կարճամետրաժ ֆիլմերում։ Հայտնվել է «МемЕ! Հոլիվուդյան իրական պատմություն» կարճամետրաժ ֆիլմում, որը պատմում է 2017 թվականի Սնապչատում հրապարակված տեսանյութերի մասին, որտեղ մրցույթ էր անցկացվել 120 վայրկյան տևողությամբ տեսանյութերի միջև։ 2019 թվականին դարձել է ռեփեր Մաք Միլլերի մասին պատմող կենսագրական «Blue Side Park» ֆիլմի սցենարիստ։ Հետո 2019 թվականին սցենարը հայտնվել է Սև ցուցակում, որը չպրոդյուսերավորված «ամենահանրաճանաչ» ֆիլմերի արձագանքն է։  2020 թվականին Քլոյե Բեննեթի հետ նկարահանվել է «5 տարի տարբերություն» ֆիլմում։

## Անձնական կյանք
Ապրում է Կալիֆոռնիայի Արևմտյան Հոլիվուդում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:21-րդ դարի ամերիկացի դերասաններ
Կատեգորիա:Ամերիկացի կինոդերասաններ
Կատեգորիա:Ամերիկացի կինոսցենարիստներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ հեռուստատեսային դերասաններ
Վուրվուրու

**Վուրվուրու** (), գյուղ Հունաստանում։ Տեղակայված է Սիթոնիա Քաղկեդոնյան թերակղզում՝ Վուրվուրու ծոցի (Մեսոպանայա) Այու Օրու ափին՝ Դիապորոս կղզուց հարավ, Այոս Նիկոլաոս գյուղից 10 կիլոմետր և Սալոնիկից 120 կիլոմետր հեռավորության վրա։ Մտնում է Կենտրոնական Մակեդոնիայի պերիֆերիայում՝ Խալկիդիկիի պերիֆերիկ միավորի՝ Սիթոնիա համայնքի մեջ։ Պատկանում է Այոս Նիկոլաոս համայնքին։ 2011 թվականի մարդահամարի տվյալներով բնակչության թիվը կազմել է 100 մարդ։

## Պատմություն
1963 թվականի մարտի 19-ին հիմնադրվել է Վուրվուրու գյուղը։

Տարածքը բնակեցված է եղել հնագույն ժամանակներից, ինչի մասին վկայում են բյուզանդական Սուրբ Անդրեաս եկեղեցու ավերակները, որոնք հայտնաբերվել են Դիապորոս կղզում։ Ուշագրավ է նաև մեծ պատը՝ անհայտ դարաշրջանի ամրացման նախագիծը, որը խզել է Սիթոնիայի հիմնական միջքաղաքի կապը Խալկիդիկիի մնացած մասի հետ։

Այս հողերի վրա մոտավորապես 10-րդ դարում կար Իերոմնիմոն () փոքրիկ վանքը, որը հետագայում Աֆոնի վանքի բակը դարձել է Քսենոֆոնտը։

1615 թվականին Այոս Նիկոլաոսի բնակիչները դարձել են տարածքի սեփականատերերը։ 19-րդ դարի վերջին Սիմոնոս Պետրասի վանքը տարածքը վաճառել է ռուս վանականներին, որոնք, սակայն, վտարվել են Այոս Նիկոլաոսի բնակիչների կողմից։ Վերջիններս մնացել են տարածքի միակ սեփականատերերը։

1913 թվականին Միկրո Սուլի Սերոնից, Պալեոկոմիից, Ամֆիպոլիսից և Լակովիկիայից բնակիչները փախել են Վուրվուրու` Արևելյան Մակեդոնիայի բուլղար նվաճողների բռնություններից։ Այնտեղ, սակայն, խոլերայի համաճարակի հայտնաբերելուց հետո մահացել էր ավելի քան 110 մարդ։ Ովքեր ողջ էին մնացել, վերադարձել էին իրենց գյուղերը Առաջին համաշխարհային պատերազմի սկսվելուց կարճ ժամանակ առաջ։

1960-ական թվականներին կառուցվել է Սալոնիկի Արիստոտելի համալսարանի կամպուսը։

## Բնակչություն

## Տեսարժան վայրեր
Վուրվուրուի դիմաց և ափից կարճ հեռավորության վրա գտնվում է կղզիների ինը համալիր, որոնցից ամենակարևորը Դիապորոսն է։ Դիապորոսը բավականին մեծ կղզի է՝ 700 մետր երկարությամբ և ավելի հսկայական բնական ծոցով՝ Կրիֆտոսով, որը նավերի համար որպես նավահանգիստ է ծառայում, երբ ծովը փոթորկվում է։ Ծովախորշն ավարտվում է մակերեսային ջրով, որը միշտ մնում է տաք և հարմար է ձմեռային լողորդների համար։ Կղզու մեծ մասը ծածկված է սոճու անտառով։

Իտամոս լեռան գագաթից երևում է ամբողջ Խալկիդիկին և Էգեյան ծովը։ Հետաքրքիր է նաև Ավիացիոն հուշարձանը։

Բնակավայրում կան բազմաթիվ մատուռներ, օրինակ՝ Պանայիա Վուրվուրուն, որը սեպտեմբերի 8-ին նշում է Եղիա մարգարեի և Թեոնայի տոները։

## Պատկերասրահ

Halkidiki,DSC 1052.jpg|Լողափ Վուրվուրուից մեկ կիլոմետր հեռավորության վրա
Beach in halkidiki, DSC 0892-2.jpg|Լողափ՝ քամոտ եղանակին
Evening Vourvourou,Greece.jpg


## Ծանոթագրություններ

Կատեգորիա:1963 թվականին հիմնադրված բնակավայրեր
Կատեգորիա:Հունաստանի բնակավայրեր
Բու (շուն)

**Բու** (), պոմերանյան շպից, որը դարձել է համացանցային մեմ։ Նա ուներ հայտնի Ֆեյսբուքյան էջ, դարձել է չորս ֆոտոգրքի նյութ։ 2016 թվականի մարտի դրությամբ շունը ֆեյսբուքում հավաքել է ավելի քան 17,5 միլիոն հավանում։ Բուն պատկանում էր ֆեյսբուքի աշխատակից Իռեն Անին, որին պատկանում էր նաև Բուի ավագ եղբայրը՝ Բադին (սատկել է 2017 թվականի սեպտեմբերի 6-ին)։

## Հանրաճանաչություն
Բուն պատկանում էր Սան Ֆրանցիսկոյից ֆեյսբուքյան աշխատակցուհուն, որը շան համար էջ էր ստեղծել հետևյալ գրառմամբ՝ «Իմ անունը Բու է։ Ես շուն եմ։ Կյանքը լավ է»։ Բուն հայտնի է դարձել 2010 թվականի հոկտեմբերին՝ այն բանից հետո, երբ երգչուհի Կեշան թվիթերում գրել է, որ ունի «նոր ընկեր»՝ հղում տալով Բուի էջին։

«Chronicle Books» հրատարակչությունը, նկատելով, որ այդ ժամանակ Բուն ֆեյսբուքում 5 միլիոն երկրպագու ունի, դիմել է շան տիրոջը՝ առաջարկելով նրա նկարներով գիրք գրել։ 2011 թվականի օգոստոսին լույս է տեսել «Բու. Աշխարհի ամենանուրբ շան կյանքը» գիրքը, որը նրա տերը ստորագրել է JH Lee կեղծանվամբ։ Ի վերջո գիրքը լույս է տեսել տասը լեզվով։ Դրան հաջորդել է երկրորդ գիրքը՝ «Բու․ Փոքրիկ շունը մեծ քաղաքում», ինչպես նաև օրացույց և լրացուցիչ մանկական գրքեր։ Այլ ապրանքատեսակների թվում կա փափուկ խաղալիք, որը պատրաստել է Gund-ը։

Բուն սատկել է քնի մեջ՝ 2019 թվականի հունվարի 18-ի առավոտյան, իսկ տերերը հայտարարել են, որ նա սատկել է Բադիի սատկելուց հետո՝ «կոտրված սրտով»։

## ԶԼՄ-ներում
2012 թվականի ապրիլին Բուն սխալմունքի առիթ է դարձել այն բանից հետո, երբ ֆեյսբուքում հայտնվել է # RIPBOO հեշթեգը։ Դրան հաջորդել են թվիթթերները, երբ Gizmodo-ի օգտատեր Սեմ Բիդլը Թվիթթերում գրել է, որ Բուն մահացել է։ Ավելի ուշ Chronicle Books-ը հաստատել է, որ Բուն ողջ և առողջ է։

2012 թվականի հուլիսին Բուն նշանակվել է «Virgin America» ավիաընկերության կենդանիների հետ կապի պաշտոնական պատասխանատու, ինքնաթիռում հրապարակվել են նրա լուսանկարները, ինչպես նաև խորհուրդներ տնային կենդանիների հետ ճանապարհորդողների համար։

2012 թվականի օգոստոսին «All Things Digital»-ից Մայք Իսահակը բացահայտել է Բուի սեփականատիրոջը՝ նշելով, որ նա ֆեյսբուքի աշխատակցուհի Իռեն Անն է։

## Ծանոթագրություններ

Կատեգորիա:Համացանցային աստղեր
Կատեգորիա:Համացանցային մեմեր
Կատեգորիա:Հայտնի շներ
Կովլար-Սարլի (Խանլարի շրջան)

**Կովլար-Սարլի**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Խանլարի շրջանում։

## Բնակչություն
1907 թվականին գյուղն ունեցել է 1115, իսկ 1908-ին՝ 1150 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Լա Լիգուա

**Լա Լիգուա** (), քաղաք Չիլիում։ Նույնանուն համայնքի վարչական կենտրոնը։ Քաղաքի բնակչությունը 17048 մարդ է (2002)։ Քաղաքն ու կոմունան մտնում են Պետորկա նահանգի և Վալպարաիսո շրջանի կազմի մեջ։

Կոմունայի տարածքը կազմում է 1 169,6 կմ², բնակչությունը՝ 35 390 մարդ (2017)։ Բնակչության խտությունը 30,26 մարդ/կմ² է։
## Դիրք
Քաղաքը գտնվում է նահանգի վարչական կենտրոն Վալպարաիսո քաղաքից 76 կմ հյուսիս-արևելք։ Կոմունան սահմանակից է․
* հյուսիսում՝ Լոս Վիլոս կոմունոյին,
* հյուսիս-արևելքում՝ Պետորկա կոմունային,
* արևելքում՝ Կաբիլդոյին
* հարավում՝ Լա Կալերա կոմունային,
* հարավ-արևմուտքում՝ Սապալյար, Պապուդո համայնքներին,
* արևմուտքում՝ Խաղաղ օվկիանոսին։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևորագույն բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը 
*Լա Լիգուա կոմունա (citypopulation.de)

Կատեգորիա:Չիլիի քաղաքներ
Պիչիդեգուա

**Պիչիդեգուա** (), գյուղ Չիլիում։ Նույնանուն համայնքի վարչական կենտրոնն է։ Բնակչությունը կազմում է 4965 մարդ (2002)։ Գյուղն ու կոմունան մտնում են Կաչապոալ նահանգի և Լիբերտադոր Խեներալ Բեռնարդո Օ'Հիգինս շրջանի կազմի մեջ։

Կոմունայի տարածքը 320,8 կմ² է, բնակչությունը՝ 19 714 մարդ (2017)։ Բնակչության խտությունը կազմում է 61,45 մարդ/կմ².

## Դիրք
Գյուղը գտնվում է նահանգի վարչական կենտրոն Ռանկագուա քաղաքից 56 կմ հարավ-արևմուտք։

Կոմունան սահմանակից է․
* հյուսիսում՝ Լաս Կաբրաս կոմունային,
* հյուսիս-արևելքում՝ Պեումո կոմունային,
* հարավ-արևելքում՝ Սան Վիսենտե դե Տագուա կոմունային,
* հարավում՝ Պալմիլլա կոմունային,
* հարավ-արևմուտքում՝ Պերալիլյո կոմունային,
* արևմուտքում՝ Լա Էստրելյա, Մարչիուե կոմունաներին։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
*Կոմունայի պաշտոնական կայքը
* Պիչիդեգուա կոմունա (citypopulation.de)

Կատեգորիա:Չիլիի բնակավայրեր
Կասաբլանկա (Չիլի)

**Կասաբլանկա** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 14437 մարդ (2002)։ Քաղաքն ու կոմունան մտնում են Վալպարաիսոյի նահանգի և Վալպարաիսոյի շրջանի կազմի մեջ։

Կոմունայի տարածքը 954,2 կմ² է, բնակչությունը՝ 26 867 մարդ (2017)։ Բնակչության խտությունը կազմում է 28,16 մարդ/կմ²։

## Տեղադրություն
thumb|280px|աջից|Արմաս հրապարակը Կասաբլանկայում
Քաղաքը գտնվում է նահանգի վարճական կենտրոն Վալպարաիսո քաղաքից 38 կմ հարավ-արևելք։

Կոմունան սահմանակից է,
* հյուսիսում՝ Վալպարաիսո կոմունային,
* հյուսիս-արևելքում՝ Կիլպուե կոմունային,
* արևելքում՝ Կուրակավի կոմունային,
* հարավ-արևելքում՝ Մարիա Պինտո կոմունային,
* հարավում՝ Կարտագենա կոմունային,
* հարավ-արևմուտքում՝ էլ-Տաբո կոմունային,
* արևմուտքում՝ Ալգառոբո, էլ-Կիսկո կոմունաներին։

Արևմուտքում է գտնվում Խաղաղ օվկիանոսի ափը։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է։

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը
*Կասաբլանկա կոմունա (citypopulation.de)

Կատեգորիա:Չիլիի քաղաքներ
Սամի Յուսուֆ

**Սամի Յուսուֆ** (, ), Ադրբեջանական ծագմամբ բրիտանացի երգիչ, կոմպոզիտոր, գործիքավորող, իսլամական կրոնական երգերի կատարող։

## Կենսագրություն
Սամի Յուսուֆը ծնվել է 1980 թվականին Թեհրանում, էթնիկ ադրբեջանցիների ընտանիքում։ Ինքը ՝ երգիչը, հարցազրույցներից մեկում ասել է, որ իր պապն ու տատը ներգաղթյալներ են եղել Բաքվից, ովքեր ստիպված են եղել լքել քաղաքը բոլշևիկների կողմից այն գրավելուց հետո։ 3 տարեկանում նա ծնողների հետ եկել է Մեծ Բրիտանիա, որտեղ ապրում է մինչ օրս։ 3 տարեկանում նա ծնողների հետ եկել է Մեծ Բրիտանիա, որտեղ ապրում է մինչ օրս։ Վաղ տարիքից սկսել է նվագել տարբեր երաժշտական գործիքների, մասնակցել է երաժշտական թագավորական ակադեմիայի դասերին։

## Ստեղծագործություն
Սամի Յուսուֆը թողարկեց իր առաջին ալբոմը 2003 թվականին։ Ալբոմը դարձել է հայտնի «Ալ-Մուալլիմ» անունով։ Ալս ալբոմից հետո Սամի Յուսուֆը արագորեն ձեռք է բերել ժողովրդականություն։ Ալբոմը հատկապես հայտնի է դարձել Հյուսիսային Աֆրիկայում և Մերձավոր Արևելքում։ Հաջորդ ալբոմը «My Ummah»-ն էր, որը թողարկվել է 2005 թվականին։ Ըստ թուրքական ԶԼՄ - ների ՝ 2010 թվականին թողարկված նրա «Որտեղ էլ որ լինես» ալբոմը վաճառվել է 7 միլիոն օրինակով։

2019 թվականի օգոստոսի 1-ին նրան շնորհվել է «Ադրբեջանի Հանրապետության Նախագահի պատվոգիր»՝ Բաքվում ՅՈESՆԵՍԿՕ-ի Համաշխարհային ժառանգության կոմիտեի 43 -րդ նստաշրջանի կազմակերպմանն ու անցկացմանը ակտիվ մասնակցության համար։

## Սկավառակագրություն
* *Al-Mu'allim* — Հուլիս, 2003 թ. 
* *My Ummah* — Սեպտեմբեր, 2005 թ. 
* *Without You* — Հունվար, 2009 թ. 
* *Wherever You Are* — Նոյեմբեր, 2010 թ.
* *Salaam* — Դեկտեմբեր, 2012 թ.
* *The Centre* — Սեպտեմբեր, 2014 թ.
* *Songs of the Way* — Հունվար, 2015 թ.
* *Barakah* — Փետրվար, 2016 թ.
* *SAMi* — Դեկտեմբեր, 2018 թ.
* *O Lovers: Music from the Unseen World* - Հունիս, 2020 թ.
* *Azerbaijan: A Timeless Presence* 2020 թ.

## Ծանոթագրություններ

Կատեգորիա:Բրիտանացի երգիչներ
Կատեգորիա:Բրիտանացի դերասաններ
Կատեգորիա:Բրիտանացի դիվանագետներ
Օվալլե

**Օվալլե** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 66 405 մարդ (2002)։ Քաղաքն ու կոմունան մտնում են Լիմարի նահանգի և Կոկիմբո շրջանի կազմի մեջ։

Կոմունայի տարածքը կազմում է 3 550,4 կմ², բնակչությունը՝ 111 272 մարդ (2017)։ Բնակչության խտությունը կազմում է 31,34 մարդ/կմ²
thumb|280px|left|Եկեղեցի Սոտաքիում

## Տեղադրություն
Քաղաքը գտնվում է Լիմարի գետի ափին՝ շրջանի վարչական կենտրոն Լա Սերենա քաղաքից 77 կմ հարավ։

Կոմունան սահմանակից է․
* հյուսիսում՝ Կոկիմբո, Անդակոլո կոմունաներին, 
* հյուսիս-արևելքում՝ Ռիո Ուրտադո կոմունային,
* արևելքում՝ Մոնտե Պատրիա կոմունային,
* հարավ-արևելքում՝ Պունիտակի կոմունային,
* հարավում՝ Կանելա կոմունային,
* արևմուտքում՝ Խաղաղ օվկիանոսին։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Օվալլե կոմունա (citypopulation.de)
* Ovallito.cl 
* 
* 
* 

Կատեգորիա:1831 թվականին հիմնադրված բնակավայրեր
Կատեգորիա:Չիլիի նահանգների կենտրոններ
Կատեգորիա:Չիլիի քաղաքներ
Պալմիլլա

**Պալմիլլա** (), քաղաք Չիլիում։ Նույնանուն համայնքի վարչական կենտրոնն է։ Բնակչությունը կազմում է 2.088 մարդ (2002)։ Քաղաքն ու կոմունան մտնում են Կոլչագուա նահանգի և Լիբերտադոր Խեներալ Բեռնարդո-Օ'Հիգինս շրջանի կազմի մեջ։

Կոմունայի տարածքը կազմում է 234,3 կմ², բնակչությունը՝ 12 482 մադր (2017)։ Բնակչության խտությունը 53,27 մարդ/կմ² է։

## Տեղագրություն
Գյուղը գտնվում է նահանգի վարչական կենտրոն Ռանկագուա քաղաքից 76 կմ հարավ-արևմուտք և պրովինցիայի վարչական կենտրոն Սան Ֆեռնանդո քաղաքից 35 կմ արևմուտք։

Կոմունան սահմանակից է․
* հյուսիսում՝ Պիչիդեգուա կոմունային,
* արևելքում՝ Սան Վիսենտե դե Տագուա կոմունային,
* հարավում՝ Սանտա Կրուզ կոմունային,
* հյուսիս-արևմուտքում՝ Պերալիլլո կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը
*Պալմիլլա կոմունա (citypopulation.de)

Կատեգորիա:Չիլիի քաղաքներ